CELEX: 62016CN0105
Language: sl
Date: 2016-02-19 00:00:00
Title: Zadeva C-105/16 P: Pritožba, ki jo je Republika Poljska vložila 19. februarja 2016 zoper sodbo Splošnega sodišča (osmi senat) z dne 3. decembra 2015 v zadevi T-367/13, Republika Poljska/Evropska komisija

18.4.2016   
            
            
               SL
            
            
               Uradni list Evropske unije
            
            
               C 136/20
            
         Pritožba, ki jo je Republika Poljska vložila 19. februarja 2016 zoper sodbo Splošnega sodišča (osmi senat) z dne 3. decembra 2015 v zadevi T-367/13, Republika Poljska/Evropska komisija
   (Zadeva C-105/16 P)
   (2016/C 136/26)
   Jezik postopka: poljščina
   
      Stranki
   
   
      Pritožnica: Republika Poljska
   
      Druga stranka v postopku: Evropska komisija
   
      Predlogi
   
   Pritožnica predlaga, naj
   
               —
            
            
               se razveljavi sodba Splošnega sodišča z dne 3. decembra 2015 v zadevi T-367/13, Republika Poljska/Evropska komisija v delu, v katerem je bil z njo zavrnjen prvi očitek v okviru prvega tožbenega razloga tožbe za razglasitev ničnosti Izvedbenega sklepa Komisije z dne 2. maja 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (notificirano pod dokumentarno številko C(2013) 2436) (2013/214/EU) (1), ki se nanaša na zahtevo, da se najmanj 50 % finančne pomoči uporabi za ukrepe prestrukturiranja
            
         
               —
            
            
               Izvedbeni sklep Komisije z dne 2. maja 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije, naj se razglasi za ničnega v delu, v katerem se z njim uporabi ekstrapolirani popravek za odhodke, ki jih je Republika poljska priglasila za podporo za delno samooskrbne kmetije v višini 11 %, in sicer v zneskih 4 583 950,92 EUR in 39 583 726,30 EUR;
            
         
               —
            
            
               se Evropski komisiji naloži plačilo stroškov obeh postopkov.
            
         
      Pritožbeni razlogi in bistvene trditve
   
   Republika Poljska predlaga, naj se razveljavi sodba Splošnega sodišča Evropske Unije z dne 3. decembra 2015 v zadevi T 367/13, Republika Poljska/Evropska komisija v delu, v katerem je bil z njo zavrnjen prvi očitek v okviru prvega tožbenega razloga tožbe za razglasitev ničnosti Izvedbenega sklepa Komisije z dne 2. maja 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (notificirano pod dokumentarno številko C(2013) 2436) (2013/214/EU), ki se nanaša na zahtevo, da se najmanj 50 % finančne pomoči uporabi za ukrepe prestrukturiranja in razglasitev ničnosti tega sklepa v delu, v katerem se z njim za odhodke, ki jih je Republika poljska priglasila za podporo za delno samooskrbne kmetije, uporabi ekstrapolirani popravek v višini 11 %, in sicer v zneskih 4 583 950,92 EUR in 39 583 726,30 EUR; ter naložitev plačila stroškov obeh postopkov Evropski komisiji.
   Z izpodbijano sodbo je Splošno Sodišče zavrnilo tožbo Republike Poljske za razglasitev ničnosti sklepa Evropske komisije v katerem je določeno, da se za odhodke, ki jih je Republika Poljska priglasila za podporo delno samooskrbnim kmetijam, uporabita finančna popravka v višini 8 292 783,94 EUR in 71 610 559,39 EUR.
   Komisija je Republiki Poljski v zvezi z dajanjem sredstev za podporo delno samooskrbnim kmetijam očitala pet kršitev, med drugim neizpolnitev zahteve iz člena 33b Uredbe št. 1257/1999 (2), da mora kmetija vsaj 50 % podpore porabiti za ukrepe prestrukturiranja. Ta kršitev je bila podlaga za to, da je Komisije za prijavljene odhodke za podporo delno samooskrbnim kmetijam uporabila ekstrapolirani popravek v višini 11 %, ki je ustrezal odstotnemu deležu zahtevkov pri katerih ni bila upoštevana zahteva uporabe polovice finančne pomoči za ukrepe prestrukturiranja, v okviru kontrolnega vzorca 100 spisov zahtevkov.
   V zvezi s tem Republika Poljska zoper izpodbijano sodbo navaja pritožbeni razlog napačne uporabe člena 33b Uredbe št. 1257/1999, zaradi ugotovitve, da je dodelitev podpore delno samooskrbnim kmetijam pogojena s tem, da se najmanj 50 % pomoči porabi za ukrepe prestrukturiranje, čeprav za tako zahtevo ni nobene podlage v pravu Unije.
   Zaradi potrditve napačne razlage omenjene določbe je Splošno sodišče ugotovilo, da je Komisija v izpodbijanem sklepu upravičeno odločila, da bi lahko Republika Poljska odobrila le prvotne zahtevke za finančno pomoči, v katerih bi se upravičena kmetija posebej zavezala za to, da najmanj 50 % pomoči porabi za ukrepe prestrukturiranja.
   Očitek, ki se opira na neizpolnitev zahteve, da kmetija vsaj 50 % podpore porabi za ukrepe prestrukturiranja, je bil podlaga za uporabo ekstrapoliranega popravka v višini 11 % prijavljenih odhodkov za podporo delno samooskrbnih kmetij.
   Po mnenju Republike Poljske zahteva, da kmetija vsaj 50 % podpore porabi za ukrepe prestrukturiranja ne izhaja iz prava Unije. Nobena določba prava Unije, ki podrobno urejajo pogoje za odobritev pomoči za delno samooskrbne kmetije, ne predpisuje pogoja, da je treba vsaj 50 % pomoči porabiti za ukrepe prestrukturiranja. Člen 33b Uredbe št. 1257/1999 takega pogoja ne določa. Tudi v Uredbi št. 141/2004 (3), ki vsebuje izvedbene določbe za specifične ukrepe za razvoj podeželja, ki so predvideni v poglavju IXa Uredbe št. 1257/1999, Komisija ni določila take zahteve.
   Poljski organi naj zato ne bi kršili svoje obveznosti nadzora v zvezi z zgoraj navedenimi pogoji za odobritev podpore v okviru ukrepa „podpora delno samooskrbnim kmetijam“. Zato je bila določitev finančnega popravka na podlagi te kršitve neutemeljena. Posledično je Splošno sodišče neutemeljeno zavrnilo tožbo zaradi razglasitve ničnosti Izvedbenega sklepa 2013/214/EU v delu, v katerem je bil za odhodke, ki jih je Republika Poljska prijavila iz naslova podpore delno samooskrbnih kmetij, v njem uporabljen ekstrapolirani popravek v višini 11 %.
   
      (1)  UL L 123, str. 11.
   
      (2)  Uredba Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb (UL, posebna izdaja v slovenščini, poglavje 3, zvezek 25, str. 391).
   
      (3)  Uredba Komisije (ES) št. 141/2004 z dne 28. januarja 2004 o pravilih za uporabo Uredbe Sveta (ES) št. 1257/1999 v zvezi s prehodnimi ukrepi za razvoj podeželja, ki se uporabljajo za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško (UL, posebna izdaja v slovenščini, poglavje 3, zvezek 42, str. 243).